**ΑΠΟ ΤΗΝ ΑΓΡΟΤΙΚΗ ΟΙΚΟΝΟΜΙΑ ΣΤΗΝ ΑΣΤΙΚΟΠΟΙΗΣΗ**

**Ερωτήσεις διαζευκτικού τύπου**

**Α. Η ΕΛΛΗΝΙΚΗ ΟΙΚΟΝΟΜΙΑ ΜΕΤΑ ΤΗΝ ΕΠΑΝΑΣΤΑΣΗ**

**1.** Η προσάρτηση της Θεσσαλίας έγινε το 1864.

**2.** Ο ναυτικός αποκλεισμός της Ελλάδας το 1854 επιβεβαίωσε το γεγονός ότι η χώρα βρισκόταν σε φάση ανάπτυξης.

**3.** Η σταφιδική κρίση προκάλεσε ένα μεγάλο ρεύμα μετανάστευσης προς το Δούναβη, τη Μ. Ασία και την Αίγυπτο.

**4.** Οι Έλληνες της διασποράς στάθηκαν στο πλευρό του νέου ελληνικού κράτους τα πρώτα δύσκολα χρόνια μετά την ανακήρυξη της Ανεξαρτησίας.

**5.** Η «Μεγάλη Ιδέα» δημιουργούσε προσδοκίες για τη διεύρυνση των συνόρων.

**Β. Η ΕΛΛΗΝΙΚΗ ΟΙΚΟΝΟΜΙΑ ΚΑΤΑ ΤΟ 19ο ΑΙΩΝΑ**

**6.** Το εμπορικό ισοζύγιο ήταν μόνιμα παθητικό για την Ελλάδα, τουλάχιστον ως το 1913.

**7.** Η προσάρτηση των Ιονίων Νήσων και της Θεσσαλίας οδήγησε στον διπλασιασμό του πληθυσμού.

**8.** Η πλειοψηφία των ελληνικών εξαγωγών κατά τον 19ο αιώνα ήταν γεωργικά προϊόντα.

**9.** Η Αγγλία απορροφούσε την πλειοψηφία των ελληνικών εξαγωγών σε σταφίδα.

**10.** Το ελληνικό ναυτικό κατά τη διάρκεια του Αγώνα της Ανεξαρτησίας μετατράπηκε σε πολεμικό.

**11.** Η εφαρμογή του βυζαντινορωμαϊκού δικαίου, στο χώρο της ιδιοκτησίας από το ελληνικό κράτος, άφησε περιθώρια για καταπατήσεις.

**12.** Η νομοθετική ρύθμιση του 1860 προκάλεσε τη ραγδαία εξέλιξη της μεταλλευτικής δραστηριότητας.

**13.** Η Εθνική Τράπεζα στηρίχθηκε αρχικά σε κεφάλαια που προήλθαν από το εξωτερικό.

**14.** Η ελληνική βιομηχανία τονώθηκε μετά την προσάρτηση των Ιονίων Νήσων και της Θεσσαλίας.

**15.** Η διάνοιξη της διώρυγας της Κορίνθου ολοκληρώθηκε το 1881.

**16.** Τα πρώτα χιλιόμετρα σιδηροδρομικού δικτύου κατασκευάστηκαν επί πρωθυπουργίας του Χαρίλαου Τρικούπη.

**17.** Ο εξωτερικός δανεισμός διογκώθηκε κατά τη δεκαετία του 1880.

**18.** Η επιβολή του Διεθνούς Οικονομικού Ελέγχου επέτρεψε στο Βενιζέλο να προετοιμάσει στρατιωτικά την Ελλάδα, ώστε να συμμετάσχει στους Βαλκανικούς Πολέμους.

**19.** Οι συνταγματικές ρυθμίσεις του 1856 στην Οθωμανική Αυτοκρατορία ανάγκασαν την ελληνική διασπορά να στρέψει το εμπορικό της ενδιαφέρον προς την Ελλάδα.

**20.** Το ευκαιριακό και κερδοσκοπικό πέρασμα των Ελλήνων της διασποράς από την Ελλάδα είχε καταστροφικές επιπτώσεις για την οικονομία του κράτους.

**Γ. ΟΙ ΟΙΚΟΝΟΜΙΚΕΣ ΕΞΕΛΙΞΕΙΣ ΚΑΤΑ ΤΟΝ 20ό ΑΙΩΝΑ**

**21.** Τα τσιφλίκια της Θεσσαλίας αγοράστηκαν, κατά κύριο λόγο, από τους πλούσιους Έλληνες του εξωτερικού.

**22.** Οι νόμοι του 1907 επέτρεπαν στις ελληνικές κυβερνήσεις να απαλλοτριώνουν μεγάλες ιδιοκτησίες και να τις απονέμουν στους ακτήμονες.

**23.** Οι νομοθετικές ρυθμίσεις για το αγροτικό ζήτημα του Ελ. Βενιζέλου, την εποχή του διχασμού, σκοπό είχαν να ευνοήσουν τους οπαδούς της παράταξής του.

**24.**  Μια από τις συνέπειες που προκάλεσε η αναδιανομή των καλλιεργήσιμων εκτάσεων στη Μακεδονία ήταν να ενταθεί το πρόβλημα των μεγάλων ιδιοκτησιών.

**25.** Η Θεσσαλονίκη, με το βιομηχανικό της υπόβαθρο και τον κοσμοπολίτικο προσανατολισμό στις ιδέες, αποτέλεσε ορόσημο για το εργατικό κίνημα.

**26.** Η οικονομική πολιτική του Βενιζέλου οδήγησε για μια σειρά ετών σε ελλειμματικούς προϋπολογισμούς.

**27.** Μια από τις συνέπειες των Βαλκανικών Πολέμων ήταν να αποκτηθούν, επί το πλείστον, πεδινά και αρδευόμενα εδάφη.

**28.** Η «διχοτόμηση της δραχμής» ήταν ένα μέτρο που πήρε ο Βενιζέλος για να μπορέσει να καλύψει τις ανάγκες του πολέμου στο μικρασιατικό μέτωπο.

**29.** Η αντίδραση του κρατικού μηχανισμού στον ερχομό των προσφύγων από τη Μ. Ασία κρίνεται ανεπαρκής, καθώς η χώρα συγκλονιζόταν από πολιτικά πάθη.

**30.** Το ποσοστό των μειονοτήτων στην Ελλάδα την εποχή του Μεσοπολέμου μπορεί να χαρακτηριστεί μικρό, αφού δεν ξεπερνούσε το 12%.

**31.** Η βρετανική εταιρία ΠΑΟΥΕΡ ανέλαβε την κατασκευή τηλεφωνικού δικτύου.

**32.** Η Εθνική Τράπεζα στήριξε με κάθε τρόπο τη δημιουργία της Τράπεζας της Ελλάδος.

**33.** Η μέθοδος «κλήριγκ» πέρα από τα αρνητικά είχε και θετικά στοιχεία για την Ελλάδα.